О Т Ч Е Т

ЗА ДЕЙНОСТТА

НА НАРОДНО ЧИТАЛИЩЕ„ХРИСТО БОТЕВ-1929г.

с. Брежани за 2022г.

 Народно читалище“Христо Ботев-1929г.“ е единствения културен институт то е уникално творение на българския дух.То е нравствено, просветно и културно средище, което създава,съхранява и развива творческите способности на подрастващи и възрастни,развива традициите на селището с основните си дейности:

**БИБЛИОТЕЧНА,ХУДОЖЕСТВЕНО-ТВОРЧЕСКА И КУЛТУРНО МАСОВА.**

Книжният фонд в библиотеката наброява 18421тома литература.Регистрирани читатели за 2022г. са 100,заети библиотечни единици 1300 и посещения 1500.В читалнята читатели продължават да ползват компютърната техника, предоставена ни от програмата“Глобални библиотеки“.

За да функционира нормално библиотеката е необходимо книжният фонд непрекъснато да се обновява, да се следи търсенията на читателите и да се отговаря на тях. Благодарни сме на МК –София за допълнителната финансова подкрепа която ни осигури по този начин разнообразихме и обновихме книжният фонд на читалището.

Една от съществените страни на читалищната дейност е художествено-творческата.Читалището е културно средище за всички граждани, а участието на децата и младежите във формите на художествено-творческата дейност е главно условие за опазване на традициите в родния край и най-вече място,където младите хора да

се развиват.Към читалището постоянно действа Женска певческа група и от 2019г. има клуб за народни танци,изяви в селото,общината и извън нея.

Културно-масовата дейност на читалището е разнообразна по форма и богата по съдържание през 2022г. се проведоха празници,които читалище“Христо Ботев“ организира съвместно с кметство с. Брежани и община Симитли. Всички тези празници са възможни благодарение на финансирането на община Симитли.

Материално-техническата база на читалището е в много лошо състояние.Надяваме се в най скоро време тя да бъде обновена напълно.

Читалищното Настоятелство и всички членове на читалище“Христо Ботев-1929г.“ и занапред ще полагат грижи и усилия за обновяване на читалищната дейност,за да може народното читалище да изпълнява своята функция на демократична и народна организация и да допринася за културното развитие на село Брежани.

Изготвил:А. Груева - читалищен секретар